“ઝઘડવાથી પ્રેમ વધે એ સાચી વાત, તો શું પ્રેમમાં ઝઘડો જ કરવાનો ?” આ પ્રશ્ન દરેક છોકરાનો હશે અને “એ મને સમય નથી આપતો !” આ પ્રશ્ન લગભગ દરેક છોકરીનો હશે. પ્રેમમાં પ્રશ્નો તો રહેવાના કારણ કે પ્રેમ જ મોટો પ્રશ્ન છે ! રમૂજ જેવી લાગણીઓને જ્યારે દર્દની સીમા પાર કરવાની હોય ત્યારે જે લાગણી ઉદ્દભવે એજ કદાચ પ્રેમ હશે ! કોઈ પણ સંબંધ હોય એમાં પ્રામાણિકતા જરૂરી છે અને પ્રેમની પ્રામાણિકતા પરોપકારી હોય છે. લાગણીઓના સંબંધમાં એક અનોખા ભાવવિશ્વની રચના થાય છે, જે કોઈ કવિની કવિતા કે ગઝલમાં હોય, કોઈ વાર્તાકારની વાર્તામાં હોય !